**Иса үшін азап шеккендердің сөздері**

***«Уа, Құдай Иеміз, Сен даңқ пен ұлылыққа, құрмет пен билікке лайықсың! Өйткені бүкіл әлемді жаратқан Өзіңсің; Сенің еркіңмен ол жаратылды және бола да береді».***

***(Аян 4:11)***

Исаға деген сенімдері үшін азап шеккендердің бәрі әрқашан бірдей бұлжымас қорытындыға келетін сияқты.

Эндрю Брансон 25 жыл бойы Түркиядағы шағын бір қауымда бағушылық етті. 2016 жылы оған лаңкестік ұйымның мүшесі деген жалған айып тағылып, оны кенеттен қамауға алады. Ол өмірінің екі жылдан астам уақытын түрмеде, оған қоса, жалғыз камерада отырады деп ойлаған емес. Түрмедегі екінші жылында, сот ісіндегі көптеген сәтсіздіктерінен кейін, Брунсон жай ғана мынадай кішігірім мінажатпен сиынды: «Мен сені жақсы көремін, Иса. Не істесең де, не істемесең де, мен Сенің соңыннан еретін боламын! Сен соған лайықсың!».

Дәрігер Хелен Роузвир, 1960 жылы Заирде миссионер болған еді. Ол кісі де өзін революцияға ұшыраған елде, түрмеге жабылып, ұрылып-соғылып, зорланатынын білген емес. Ол: «Қорқынышты сәттер келгенде, мен: «Жоқ, Құдай, бұның барлығы мен үшін тым қиын» деп ойладым. Содан кейін Құдай: «Сұрағыңды өзгертші: осы қиындықтың бәрі соған тұрарлық па? Мен лайықтымын ба?» деп айтқандай болды. Шынымен, Ол лайықты ма? Иә. Жауап әрқашан да «Иә» болады» деп айтып берген еді.

Бұрын мұсылман болған Ахмед есімді кісі де, күнделікті осы сұрақпен өмір сүреді. Ол қамауға алынып, 150-ден астам рет соққыға жығылған еді. Исаға сенгендіктен ол әйелінен, балаларынан, кәсібінен және мұрасынан айырылды. Оған қарамастан, жүзі жарқыраған Ахмет: «Иса лайықты!» - деп айтады.

Аян кітабында: «Уа, Құдай Иеміз, Сен даңқ пен ұлылыққа, құрмет пен билікке лайықсың! Өйткені бүкіл әлемді жаратқан Өзіңсің; Сенің еркіңмен ол жаратылды және бола да береді».- делінген, «Өйткені бүкіл әлемді жаратқан Өзіңсің; Сенің еркіңмен ол жаратылды және бола да береді». (Аян 4:11)